
Με επιτυχία ολοκληρώθηκαν οι προβολές 
με τίτλο «Ημερολόγιο ταινιών» της Κοινο_Τοπίας

Η Εταιρεία Κοινωνικής Δράσης και Πολιτισμού Κοινο_Τοπία ολοκλήρωσε τον κύκλο προβολών της με τίτλο «Ημερολόγιο ταινιών» την Τετάρτη 15 Μαΐου με την προβολή της ταινίας ΠΙΝΑ ΜΠΑΟΥΣ του Βιμ Βέντερς. Οι προβολές στον πολυχώρο της Κοινο_Τοπίας γίνονται με σκοπό το διάλογο, τα σχόλια, τις απόψεις, τις παρατηρήσεις και την ανταλλαγή τους, αλλά και τις προτάσεις που έχουν ως αφετηρία τη θεματική της ταινίας και τη σύνδεσή της με τη ζωή. Υπεύθυνοι των προβολών στην Κοινο_Τοπία είναι ο Παναγιώτης Καρώνης και ο Κωνσταντίνος Κυριακόπουλος.


Συνολικά προβλήθηκαν 8 ταινίες με ενδιαφέρουσα θεματολογία που θα μπορούσαμε να πούμε πως απασχολεί το σύγχρονο άνθρωπο. Θέματα όπως η οικογένεια, η σεξουαλική ταυτότητα, η πολυπλοκότητα σχέσεων και συναισθημάτων στον άνθρωπο των πόλεων, αλλά και θέματα που αφορούν ιστορικά πρόσωπα και πρόσωπα των τεχνών.      
Προβλήθηκαν οι ταινίες:
· Οκτώβριος (Τετάρτη 17/10ου στις 20:00): ARMACORD του Φεντερίκο Φελλίνι (Federico Fellini), 1973
· Νοέμβριος (Τετάρτη 14/11ου στις 20:00): THE FALL του Tarsem Singh, 2006
· Δεκέμβριος (Τετάρτη 5/12ου στις 20:00): C.R.A.Z.Y. του Ζαν-Μαρκ Βαλέ (Jean-Marc Vallee), 2005
· Ιανουάριος (Τετάρτη 09/1ου στις 20:00): ΧΩΡΑ ΠΡΟΕΛΕΥΣΗΣ (Hora Proelefsis-Homeland) του Σύλλα Τζουμέρκα, 2010
· Φεβρουάριος (Τετάρτη 06/2ου στις 20:00): LANTANA του Ρέι Λόρενς (Ray Lawrence), 2001
· Μάρτιος (Τετάρτη 6/3ου στις 20:00): SHORTBUS του Τζον Κάμερον Μίτσελ (John Cameron Mitchell), 2006
· Απρίλιος (Τετάρτη 10/4ου στις 20:00): AGORA του Αλεχάντρο Αμεναμπάρ (Alejandro Amenábar), 2009
· Μάιος (Τετάρτη 15/5ου στις 20:00): ΠΙΝΑ ΜΠΑΟΥΣ (PINA) του Βιμ Βέντερς (Wim Wenders), 2011


Μετά το πέρας κάθε προβολής δεν ήταν λίγοι οι θεατές που παρέμεναν για να συζητήσουν πάνω στη θεματική της ταινίας, με αποτέλεσμα έναν πλούσιο σε περιεχόμενο αλλά και σε διάρκεια διάλογο. 
Πληροφορίες για δημοσιογράφους: Ανδρέας Σπηλιώτης 2615.002009
